open-index/open-wikipedia-markdown huggingface dataset:
Şahin Meğriyan

**Şahin Zinuvari Meğriyan** (; ) — Birinci Qarabağ müharibəsi iştirakçısı, Ermənistan terrorçusu, siyasətçisi, hərbi komandiri,, Qondarma DQR qəhrəmanı (2014). O, Şaumyan qartalı (, translit. *Shahumiani Ardziv*) ləqəbi ilə tanınırdı.

## Bioqrafiya
Şahin Zinuvari Meğriyan 2 yanvar 1952-ci ildə Goranboy rayonunun Gülüstan kəndində bir erməni ailəsində anadan olmuşdur. O, Gülüstan kəndində yerli bir məktəbi bitirdikdən sonra 1969-cu ildə İrəvan Dövlət Universitetinin iqtisadiyyat fakültəsinə daxil olmuşdur. 1975-ci ildə ali təhsilini başa çatdırdıqdan sonra Meğriyan Goranboy rayonunun manufaktura və istehsal üzrə baş iqtisadiyyatçısı olmuşdur.

## Birinci Qarabağ müharibəsi
1988-ci ildə birinci Şaumyan müdafiə briqadasını qurmuşdur. O, 1990-cu ildə Daşnaksütun partiyasına qoşulmuşdur. Həmin il Meğriyan və dəstəsi Manaşid kəndi (indiki Mənşəli) yaxınlıqlarında baş verən döyüşlərdə azərbaycanlıları məğlub etmişdir. 1991-ci ildə o Şaumyan müdafiə qüvvələrinin komandiri təyin edilmişdir. Partizan müharibə aparan Meğriyan Ayaz Mütəllibov rəhbərliyindəki hökuməti tərəfindən "quldur dəstələrinin başçısı" adlandırmışdır. 28 dekabr 1991-ci ildə DQR Milli Məclisinin deputatı seçilmişdir. Şahin Zinuvari Meğriyan 17 aprel 1993-cü ildə helikopterlə İrəvana gedərkən qəzaya uğramış və həlak olmuşdur. 24 oktyabr 2014-cü ildə DQR milli qəhrəmanı adına layiq görülmüşdür.

## İstinadlar

## Xarici keçidlər
* Şahin Meğriyanın bioqrafiyası
XX əsr fəlsəfəsi

**XX əsr fəlsəfəsi** — XIX əsrin sonlarından başlayıb günümüzə qədər gələn və davam edən düşüncə ənənələrini və fəlsəfi axımları əhatə edir. Hər dövrün fəlsəfəsinin öz ictimai, mədəni və siyasi şəraitlə əlaqəli olmağı kimi, XX əsr fəlsəfəsi də öz siyasi ve ictimai inkişafından təsirlənmişdir. Dövrün siyasi hadisələri, mədəni və teknoloji ilərləyişlər, elm sahəsində yeni nəticələr, ortaya çıxan yeni düşüncə formalarının hamısı XX əsr fəlsəfəsində görülən elmə istiqamətlənmiş sorğulayan  yanaşma tərzi, ağlın sorğulaması cəhdlərinin, dilə olan marağın, subyekt anlayışı üzərində həyata keçirilən müzakirələrin, zehin problemlərinin, yeni bir ölçü qazanan məlumat probleminin, cinsəllik məsələlərinin ,yadlaşma və iqtidar problemlərinin arxa planını meydana gətirməkdədir. Bu dövrün mütəfəkkirlərinin çoxu bir şəkildə əsərlərində o, dövrün nəzəri problemlərinə toxundu və cavablar axtardı.

## İstinadlar
XIX əsr fəlsəfəsi

**XIX əsr fəlsəfəsi**, əsas olaraq Alman fəlsəfəsində romantizm və idealizm dövrüdür. Eyni şəkildə, materializmin yeni bir dərinliyə qovuşduğu və fərq edildiyi görülür. Bir tərəfdən Fransız filosofu Charles Föryer, Pierre-Joseph Proudhon, Claude Henri de Saint-Simon kimi islahatçı mütəfəkkirlər; digər tərəfdən, Avqust Comte ilə positivizm daha çox nəzərə çarpacaq şəkil alır. Burada tarixçi Tocqueville və sosioloq və mütəfəkkir Emil Durkheim də əlavə etmək lazımdır.

XIX əsr ümumiyyətlə tarix əsri olduğu ifadə edilir, yəni tarixi şüurun inkişafı və düşüncə və fəlsəfənin tarixi ilə birlikdə qiymətləndirilməsi və tendensiyası nəzəri bilik əldə etməyə başlayır. Beləliklə, siyasi nəzəriyyələrin və sosiologiya fəlsəfəsi çərçivəsində bir intizam ortaya çıxdı. Almaniyada idealizm fəlsəfəsi,Fransada sosyalist düşüncə, İngiltərədə iqtisadi nəzəriyyə inkişaf etmiş və güclənmişdir. Fəlsəfədə, romantik düşüncə, idealizm, materializm, realizm, rasionalizm, tarixçilik, pozitivizm bu əsrdə özünü göstərir.

XIX əsr tarixi siyasi ideologiyaların ön plana çıxdığı dövr kimi xatırlanır. Sosialist düşüncə və onun fəlsəfi kökləri bu dövrdə aydın oldu, liberalizm və onun fəlsəfi kökləri aydın oldu. XVIII əsrin aydınlığının fəlsəfi mövqeyi davam etdirilməsinə baxmayaraq, fəlsəfi konsepsiyaların aydınlaşdırılmasında müəyyən dərəcədə şübhə doğuran bir meyil kimi formalaşdığı deyilə bilər. Fransız İnqilabından sonra ortaya çıxan xəyal qırıqlığının təsiri XIX əsr fəlsəfəsində görüldü.
XVII əsr fəlsəfəsi

**XVII əsr fəlsəfəsi** — İntibahın təsiriylə ortaya çıxan inkişaflara əsaslanaraq, Yeni Era düşüncəsinin təməllərini atmaq üçün ortaya çıxan fəlsəfə meylidir. İntibah dövrünün intellektual inkişaflarını və qeyri-müəyyən konseptual məzmununu istifadə edən XVII əsr mütəfəkkirləri fəlsəfi formulları tam qəti və sərtliklə qurmağa çalışdılar və sistemli fəlsəfəsini yeni bir dərinliyə əsaslandırdılar. Aydınlanma düşüncəsinin prinsipləri və əsas anlayışları XVII əsr fəlsəfəsində hazırlanmışdır.

## İstinadlar
Banqladeş Hərbi Hava Qüvvələri

**Banqladeş Hərbi Hava Qüvvələri** () — Banqladeş Silahlı Qüvvələrinin hava müharibəsi şöbəsi, ilk növbədə, Banqladeş ərazisinin hava müdafiə sisteminə və Banqladeş Ordusuna və Dəniz Qüvvələrinə hava dəstəyini təmin etmişdir. Bundan əlavə, xidmət ölkənin strateji hava nəqliyyatı və logistika imkanlarının təmin edilməsi üçün ərazi roluna malikdir.

1971-ci ildən etibarən. yaradıldığı Banqladeş Azadlıq Döyüşündən sonra, Körfəz müharibəsi koalisiyası və Birləşmiş Millətlər Təşkilatının sülhməramlı missiyaları daxil olmaqla, beynəlxalq səylərə dəstək olmaq üçün müxtəlif döyüş və humanitar əməliyyatlarda iştirak etmişdir.
## Tarixi
### Qurulması

Banqladeş Hərbi Hava Qüvvələri rəsmi olaraq 1971-ci ildə Banqladeşin müstəqillik döyüşündə Pakistanın Sektor Komandirləri Konfransında formalaşmışdı. Rəsmi formalaşma tarixi 28 sentyabr 1971-ci il tarixində təsis edilmişdir və rəsmi olaraq 8 oktyabr 1971-ci ildə hökumət tərəfindən buraxılmışdır. BAF-ın ilk personalları müharibənin başlanğıcında Şərqi Pakistanda yerləşən və Banqladeş tərəfinə keçən Pakistan Hava Qüvvələrinin Bengaliyalı üzvləri idi.

## İstinadlar
Macarıstan Zəhmətkeşlər Partiyası

Macarıstan Zəhmətkeşlər Partiyası- (), 1948-1956 illər ərzində Macarıstan Xalq Respublikasında iqtidarda olan kommunist partiyası.

## Tarixi
1948-ci il iyunun 12-si ilə 14-ü arasında Macarıstan Kommunist Partiyası (MKP) və Macarıstan Sosyal Demokrat Partiyasının (MSDP) birgə qurultayında hər iki partiya birləşdi və Macarıstan Zəhmətkeşlər Partiyası yaradıldı. Yaradılan yeni partiyanın sədri Şakaşiç, baş katibi isə Matyaş Rakoşi oldu. O, 1956-cı ilə qədər bu vəzifəni yerinə yetirmişdir. Rakoşidən  sonra  baş katib Ernü Gerü, ondan sonra isə Yanoş Kadar olmuşdur. Macarıstan zəhmətkeşlər partiyasının nəzdində 1948-ci ilin fevralında Macarıstan Xalq Cəbhəsi təşkil edildi. 1949-cu il mayın 15-də Dövlət Məclisinə keçirilən seçkilərdə Xalq Milli Cəbhəsi 95% səs aldı. 1949-cu il avqustun 18-də Macarıstan Xalq Respublikasının Konstitusiyası qəbul edildi.
1956-cı il Macar inqilabından sorna Kadarın başçılıq etdiyi MZP Macar Sosialist Fəhlə Partiyası kimi yenidən təşkil edildi. Partiyanın rəhbərliyinə Yanoş Kadarla yanaşı İmre Nad gətirildi. İmre Nad hökuməti ayaqlanmanı əks -inqilabi yox, “ böyük, ulusal və demokratik bir hadisə” olaraq qiymətləndirdi. Macarıstanın tərəfsizlik və Varşava paktından çıxmaq haqqında qərarları Sovet İttifaqının buraya müdaxiləsinə gətirib çıxardı. 8 noyabr 1956-cı ildən sonra isə Macarıstan Sosialist Fəhlə Partiyası Kadarın rəhbərliyi altında Sovet İttifaqını tam dəstəklədikləri barədə bəyanat verdi.

## Liderləri
Baş Katiblər
* Matyaş Rakoşi:  12 iyun 1948- 18 iyul 1956
* Ernü Gerü: 18 iyul 1956 - 25 oktyabr 1956
* Yanoş Kadar: 25 oktyabr 1956 - 31 oktyabr 1956
Sədri
* Arpad Şakasiç: 1948-1950
## Həmçinin bax

* Macar İnqilabı 1956
* Macarıstan tarixi
* Matyaş Rakoşi
## İstinadlar
Metafizik fəlsəfə

**Metafizik fəlsəfə**, fəlsəfənin bir hissəsidir. İlk dəfə fəlsəfəçilər tərəfindən fəlsəfəyə "metafizik" sözü gətirilmişdir ki, bu "təbiətdən sonra", "təbiətdən sonra gələn" mənasını verir. Onun tədqiqat sahəsi mövcudluq, varlıq, var olmaq, ümumbəşəri, əlaqələr, səbəb, məkan, zaman, tanrı, hadisə kimi anlayışlara yönəlir.
Mədəniyyət fəlsəfəsi

**Mədəniyyət fəlsəfəsi** — ümumiyyətlə mədəniyyətin mahiyyətini, quruluşunu və inkişafını izah etmək üçün istifadə olunur. Onun tarix fəlsəfəsi ilə ümumi bir sahədə maraqları var. Mədəniyyət fəlsəfəsi adlandırması çox sonralar müzakirə mövzusu olmaqla birlikdə, bu sahədə işlər Sokrat əvvəli filosoflara qədər uzanmaqdadır.
Monteriya

**Monteriya** () — ölkənin şimalında yerləşən şəhər və bələdiyyədir. Kordova departamentinin inzibati mərkəzidir.

## Tarixi
Monteriya 1777-ci ildə ispanyalı zabit Antoniyo DE La Torre Mirando tərəfindən əsası qoyulmuşdur. 1807-ci ildə kiçik bir şəhər, 1840-cı ildə rayonun mərkəzi, 1923-cü ildə isə bələdiyyə statusu verilir. 1952-ci ildə Kordova departamentinin inzibati mərkəzi elan edildi.

## Coğrafi mövqeyi

Şəhərin şimal hissədə, Sinu çayının hər iki sahilində, ölkənin paytaxtı Boqota şəhərdən təxminən 480 kilometr şimal-qərbdə bir məsafədə yerləşir. Mütləq hündürlük dəniz səviyyəsindən 24 metr yüksəkdir. Bələdiyyənin sahəsi 3141 km²-dir.

## Əhalisi
Kolumbiya Milli Statistik İdarəsinin məlumatlarına görə 2012-ci ildə şəhər və bələdiyyə əhalisinin sayı 422,175 nəfərə çatmışdır. İllərə görə şəhər əhalisinin sitatistikası:

2005-ci il əhalinin siyahıya alınmasına əsasən, şəhər əhalisinin 48,6%-i kişilər, qadınlar isə müvafiq olaraq 51,4% idi. İrqi ağ və metislər şəhərin əhalisinin 95,8%-ni, zəncilər 3,8%; hindilər 0,4%-ni təşkil etmişdir. 15 yaşdan yuxarı əhali arasında oxuculuq nisbəti 89,4% təşkil etmişdir.

## Xarici keçidlər

* Página oficial alcaldía de Montería 

## İstinadlar
Xefey Sinçyao Beynəlxalq Hava Limanı

**Xefey Sinçyao Beynəlxalq Hava Limanı** —  Anhui əyalətinin paytaxtı Xefey şəhərinə xidmət edən əsas hava limanı. Şuşan rayonunun Qaloy şəhərinin yaxınlığında, şəhər mərkəzindən 31,8 km məsafədə yerləşir. İnşaat, 2008-ci ilin dekabr ayında ümumi investisiya 3,728 milyard yuan ilə başladı. 30 may 2013-cü ildə açılmışdır. 
## Məntəqələr
İnşaatın birinci mərhələsi 2020-ci ilədək təxminən 11 milyon sərnişin və 150 min ton yük həcmində idarə etmək üçün 3400 metr uzunluğunda və 45 metr genişlikdə və 108,500 kvadratmetrlik bir terminal binasını əhatə edir. İkinci mərhələdə isə 2040-ci ilə qədər 42 milyon sərnişin və 580 min ton yük idarəsi planlaşdırılır. 
## İstinadlar
Avan Yüzbaşı

**Avan Yüzbaşı** (, ; ) — erməni əsilli sərkərdə, üsyançı. O, Səfəvi-Osmanlı müharibəsi (1730-1736) zamanı vəziyyətdən istifadə edərək üsyan çıxarmışdır.

## Bioqrafiya
Avan və ailəsi əslən loruludur. Onlar 1717-ci ildə Qarabağ bəylərbəyliyi ərazisində yerləşən Şuşaya köçmüşdür. O burada Yüzbaşı (kapitan) adını qazanmışdır.

Regiondakı ermənilər Rusiyanın Xəzəryanı bölgələrə hərbi yürüşündən çox ilhamlanmışdır. Avan Yüzbaşı və yaxın yoldaşları 1722-ci ildə Gəncə şəhərinə rus zabitləri ilə görüşməyə getmişdir. XVII–XVIII əsrlərdə Sünikin cənubu olan Zəngəzur ermənidilli əhalinin üsyan mərkəzinə çevrilir, 1700-cü illərdə o, Sünik və Qarabağ məliklərinin də iştirak etdiyi milli azadlıq hərəkatını yaratmışdı.

1720-ci ildə David bəyin rəhbərliyi altında Sünikdə Səfəvi hakimiyyətinə qarşı üsyan başladı. Üsyana rəhbərlik edən David bəy Sünikin cənubunu, o cümlədən Qafan şəhərini tutur. Bir müddət sonra üsyan Naxçıvan əyalətinə də yayıldı və bəzi zamanlarda David bəy Aqulis kəndini də ələ keçirdi. Eyni zamanda o, 1725–1727-ci illərdə Sünik Çuxursəd ərazisini işğal etməyə çalışan Osmanlı qüvvələrinə qarşı mübarizə aparırdı.

Avan David bəy rəhbərliyindəki üsyanın əsas simalarından biri idi. O, 1724-cü ildə Qafana getmiş və üsyana qoşulmuşdur. Onlar Qarabağ və Zəngəzurda həm Osmanlı, həm də Səfəvi qoşunlarının məğlub etmişdir. Rus çarına yazdığı məktubda Avan "biz çar hakimiyyəti altına girənə kimi vuruşacağıq. Biz xristianlıqdan heç vaxt imtina etməyəcəyik, öz inancımız üçün vuruşacağıq" yazmışdır. Xəmsə məliklikləri və Rusiya vəzifəliləri arasında rabitə quran erməni milliyətçisi Kəhva Çələbi yazır:

Avan Yüzbaşı 1728-ci ildə Bakı şəhərinə gedir və yenə ruslardan yardım istəyir. Bir il Bakıda, rus qarnizonunda xidmət göstərir.

## Mənbə

### İstinadlar

### Ədəbiyyat
* 
* 
* 
*
Pekin Beynəlxalq Hava Limanı

**Pekin Beynəlxalq Hava Limanı**  — Pekinə xidmət edən Çinin əsas beynəlxalq hava limanı. Pekinin şəhər mərkəzinin 32 km  şimal-şərqində, Çaoyanq rayonunun anklavı və şəhərətrafı Şunyi rayonu ətrafındakı bu anklavın ətrafında yerləşir. Hava limanı, dövlət nəzarətində olan bir şirkət olan Pekin Beynəlxalq Hava Limanı tərəfindən idarə olunur.

## İstinadlar
Kundinamarka

**Kundinamarka** () — Kolumbiyanın departamentlərindən biri, ölkənin mərkəzində, Kordilyer dağlarının şərq hissəsində yerləşir. İnzibati mərkəzi — Boqota şəhəridir.

## İnzibati bölgüsü
Kundinamarka departamentinin tərkibi 116 bələdiyyə və 15 əyalətdən ibarətdir.

### Əyalətlər
* Almeidas
* Aşağı Maqdalena
* Yuxarı Maqdalena
* Gualiva
* Guavio
* Mərkəzi Maqdalena
* Medina
* Şərqi əyalət
* Rioneqro
* Mərkəzi Sabana
* Qərbi Sabana
* Soaça
* Sumapas
* Tekendama
* Ubate

### Bələdiyyələr

## Həmçinin bax
* Kolumbiyanın inzibati bölgüsü
* Sesar (departament)
* Bolivar (departament)
* Arauka (departament)
* Boyaka
* Kaldas
* Kaketa (departament)
* Kordova (departament)

## İstinadlar

## Xarici keçidlər

* Sitio web oficial del Departamento de Cundinamarca
Yuxarı Savoyya

**Yuxarı Savoyya** (, ) — Fransanın şərqində yerləşən, Overn-Rona-Alp regionun departamentlərindən biri. Sıra nömrəsi — 74. İnzibati mərkəzi — Annesi (). Əhalisi — 760979 nəfər (departamentlər arasında 30-cu yerdə, 2010-cu ilin məlumatları).

## Coğrafiyası
Ərazisi — 4388&nbsp;km². Departament Alp dağlarında yerləşir  İtaliya və İsveçrə ilə sərhəddir.

## Tarixi
XIX əsrin ortalarına qədər Savoyya sülaləsinin hersoqluğuna məxsus idi. 1860-cı ilin mart ayında Fransaya daxil edildi.

## İnzibati bölgüsü
Departamentə 4 rayon, 34 kanton və 294 kommun daxildir.
Rayonları:
* Annesi (Annecy)
* Bonvil (Bonneville)
* Sen-Jülyen-an-Jenevua (Saint-Julien-en-Genevois)
* Tonon-le-Ben (Thonon-les-Bains)
## Qalereya

Fayl:YvoireWiki 09.jpg|
Fayl:Cluses.JPG|
Fayl:Fr-duingt-chateau-Ruphy-2-ulrichprinz.jpg|
Fayl:Seyssel rive Haute-Savoie.JPG|
Fayl:200505-Lac de Montriond 03.JPG|
Fayl:Aiguille-du-Midi-summer.jpg|


## Xarici keçidlər
* 
* Prefektura
* Генеральный совет (орган местного самоуправления департамента)
* Yuxarı Savoyya turizm təşkilatının rəsmi saytı
* Savoyya departamentinin arxivləri (историческая информация)
Suriya qulanı

**Suriya qulanı** () — Ərəbistan yarımadasında vaxtı ilə yayılmış qulan yarımnövü. Bu canlıların hazırda nəsli nəsilmişdir. Onlara əsasən müasir Suriya, İsrail, İordaniya, Səudiyyə Ərəbistanı və İraq ərtazisində müşahidə edilirdi.

## Təsviri
Suriya qulanı ortalam olraq cəmi 1 metr hündürlüyə malik idi. Bu isə onların müasir atlar fəsiləsinə daxil olan heyvanlar arasına ən kiçiyi olmması anlamına gəlir. Onun rəngi mövsümdən asılı olaraq dəyişir:yayda zeytuni rəng, qışda isə solğun sarı. Digər kulanlar kimi, qətiyyətsiz təbiəti ilə məşhur idi üstəlik qüvvət və gözəlliklə hər tərəfli ata bənzəyirdi.

## Yayılması
Suriya qulanı əsasən səhra və yarımsəhralarda, quraq dağ çöllərində yayılmışdılar. Onlara əsasən müasir Suriya, İsrail, İordaniya, Səudiyyə Ərəbistanı və İraq ərtazisində müşahidə edilirdi.

## Ekologiya və davranış

### Qidalanma
Ot yeyən bir canlı olmuşdur. Əsasən ot bitkiləri, kol və ağacların yarpaqları ilə qidalanırdılar.

### Təbii düşmənləri
Suriya qulanı Ərəbistan yarıçmadasınad yırtıcıların əsas hədəflərindən idilər. Ərəbistab yarımadasında yayılmış Asiya şiri. Ərəbistan bəbiri, zolaqlı kaftar, Ərəbistan canavarı və Turan pələngi kimi canlılar tərəfindən ovlanılırdı. Asiya hepardıda böyük ehtimalla bu canlıları dağ silsilələri ərsazisində ovlamışdır.

## Tarixi
XV–XVI əsrlərdə Yaxın Şərqə səyahət edən avropalı səyyahlar burada sürü halında qulanlara rast gəldiyini bildirirdilər. Bununla belə onların sayı XVIII və XIX əsrlər arasında kütləvi ovlanma səbəbindən azalmağa başlamışdır. Sonradan isə Birinci Dünya müharibəsi zamanı onların populyasiyası ciddi zərər görmüşdür. Sonuncu çöl qulanı 1927-ci ildə İordaniyanın Arzak vahəsində ovlanmışdır. Sonuncu papalı şərtaitdə saxlanan Suriya qulanı isə Vyananın Şyonbrun parkında ölmüşdür.

## Müqəddəs kitablarda
Quranın Muddəssir surəsinin 50-ci (Onlar sanki vəhşi eşşəklərdir) və 51-ci ayələrində (O eşşəklər ki aslandan hürküb qaçarlar!) keçərli olan vəhşi eşşəklərin Suriya qulanı olması ehtimal edilir. Bu surədə Allaha (c.a.c) inanmayanların mövcud halları təsvir edilir. Tövratın birinci kitabı olan Yaradılışda İsmayıl peyğəmbərlə əlaqəli rəvayətdə təsvir edilən vəhşi eşşək Suriya qulanıdır.

## Qulan populyasiyasının bərpası
Suriya qulanının nəsli kəsildikdən sonra yaranmış boşluğu doldurmaqdan ötrü İran qulanı uyğun gələn yarımnöv hesab edilərən Yaxın Şərqdə yayılması üçün tədbirlər görülmüşdür. Onlar Səudiyyə Ərəbistanı və İordaniyanın qoruma ərazilərində yerləşdirilmişdir. Bundan əlavə İsraildə İran qulanı ilə yanaşı Türkmən qulanıda gətirilərək təbiətə buraxılmışdır.

## İstinadlar

## Həmçinin bax
* Qulan

## Xarici keçidlər
Minar-e-Pakistan

**Minar-e-Pakistan** (, ) — Pakistanın Pəncab əyalətinin Lahor şəhərinin mərkəzində Britaniya Hindistanının müstəqillik qazanmasından sonra 23 mart 1940-cı ildə ayrı bir müsəlman ölkəsinin qurulması barədə olan Lahor qətnaməsinin qəbul edilməsinin xatirəsinə inşa edilən minarə, milli əhəmiyyətə malik abidə. Minarənin inşa prosesi 1960–1968-ci illərə təsadüf edir.

## Dizayn
Minarənin dizaynında moğol, İslam və müasir memarlıqdan ilham alınmışdır.

Minarə Rusiyada anadan olmuş qumuq əsilli dizayner və mühəndis Nəsrəddin Muradxanov tərəfindən dizayn edilmişdir. İnşa prosesinə "Mian Abdul Khaliq Company" şirkəti nəzarət edirdi. Tikilinin təməldaşı 23 mart 1960-cı ildə qoyulmuşdur. İnşa prosesi 8 il davam etmiş və nəhayət 21 oktyabr 1968-ci ildə sona çatmışdır. Minarənin tikilməsinə 7,058,000 Pakistan rupisi xərclənmişdir. Abidənin ətrafında parklar və bir dənə süni göl var.

### Struktur
Minarənin ümumi hündürlüyü 70 metrdir. Tikilinin bünövrəsinin hündürlüyü 8 metrdir. Güləbənzər bünövrənin açılan ləçəklərinin hündürlüyü 9 metrdir. Minarənin diametri təxminən 9.75 metrdir. Tribuna naxışlı kafellərdən hazırlanıb və Padşah məscidinə doğru baxır. Bünövrə dörd platformadan ibarətdir. Bu platformalar Pakistan hərəkatının başlanğıcını və müvəffəqiyyətini simvolikləşdirir. Yazıçı və o vaxtlar Lahorun başçı müavini Muxtar Məsud bina komitəsinin üzvlərindən biri idi. "Mian Abdul Khaliq Company" və Muradxanov şirkəti daha sonra Qəddafi stadionunu tikmişdir.

### Üzərində yazılanlar
Tikilinin bünövrəsində, mərmərdən hazırlanmış on xatirə lövhəsində çiçəyəbənzər şriftdə yazılan yazılar var. Bu yazıların arasında Lahor qətnaməsinin urdu, benqal və ingilis dillərində yazılmış mətni, eləcə də 9 aprel 1946-cı ildə qəbul edilən Delhi qətnaməsinin mətni var. Bəzi lövhələrin üzərində ərəb xəttatlığı ilə Quran ayələri və Allahın 99 adı yazılıb. Digər əhəmiyyətli yazılar arasında urduca və benqalca yazılmış Pakistan himni və Məhəmməd Əli Cinnahın urduca, benqalca və ingiliscə etdiyi çıxışlarından sitatlar var.

### Daxilində olanlar
Minarənin içərisində Pakistan himninin müəllifi Hafiz Cələndərin məzarı mövcuddur.

## Əhəmiyyət
Minar-e-Pakistan bir neçə mitinqin başlanma nöqtəsi olmuşdur. Abidə siyasi və dini tədbirlərin də məkanı olmuşdur. Minarə Pakistanın milli simvollarından biridir.

## Qalereya

Şəkil:Banega Neya Pakistan ( Build a New Pakistan).jpg|Mitinq zamanı (2014)
Şəkil:Minar-e-Pakistan 15.jpg|Abidənin görüntüsü (2017)
Şəkil:The Minar-e-Pakistan.jpg|Gecə vaxtı görüntü
Şəkil:Minar-e-Pakistan Ground Level.jpg|Minarənin giriş hissəsi


## İstinadlar

## Xarici keçidlər

* 
*
Maktan döyüşü

**Maktan döyüşü** — Filippin əraizində 28 aprel 1521-ci ildə baş vermiş döyüş. Hazırda Filippinə aid Maktan adasının hökmdarlarından biri Lapu-Lapu ilə İspaniya qoşunlarının komandanı Fernan Magellanın qoşunları arasında baş vermiş döyüşdə ikincisi öldürülmüşdür.

## Döyüş öncəsi
16 mart 1521-ci ildə Fernan Magellan özünün dövrü aləm səyahəti zamanı Molukk adaları arasından İspaniyaya yol axtararkən üfüqdə hazırkı Samar adasını görür. Növbəti gün o silahdaşlarına Homonhon adası sahillərinə lövbər atmağı əmr edir. Magellan və onun komandasıə adada olan ilk avropalılar olmuşdur. Onun Kulambu və Siaqu hökmdarları ilə söhbəti uğurlu olur. Onlar Magellanı sebu adasına aparırlar. Burad isə adanın ali hökmdarı yaşayırdı. Magellan onu və həyat yoldaşını xristianlığı qəbul etməyə inandıra bilir. Xristianlığı qəbul etdikdən sonra hökmdar ispan kralı Filippin adını alır. Həyat yoldaşına iosə kralın anasının adı verilir. Magellan bu gedişdən razı qalır və hökmdara kiçik isa fiqurunu verir. Bundan sonra Humabon racası onun vassallığında olan bütün döyüşçülərə xristianlığı qəbul etməyi  əmr edir. Üstəlik bu işdə Magellana köməkdə göstərir.

Sərkərdələrin böyük qismi hökmdara tabe olur. Ancaq Lapu-Lapu bu əmrə tabe olmure və mərkəzi hakimiyyəti tanımadığını bildirir. Humbon racası və Zulu datusu Magellana Maktan adasına getməyi və güc yolu ilə Lapu-Lapunu tabe etdirməyi məsləhət görür. Magerllan bunu şans olaraq görür və üsyan qaldırmış sərkərdəni özü ram etməyi düşünür.

## Döyüş
Tarixçi Antonio Piqafettanın yazdıqlarına görə Magellan sözlərlə Lapu-Lapaunu fikirindən daşındırmağa çalışdsa da bir nəticə əldə olunmamışdır. Üstəlik sərkərdə tərəfindən aqresiyanın müşhisdə edilmədi onu fikirindən döndərmişdir.  Səhərsi gün səhər saatlarında 28 apreldə Magellan lövbər salır. Əlverişsiz şərait səbəbindən odlu silahdan istifadə edə bilmir.

Lapu-Lapunun qoşunu təqribi olaraq 1500 nəfdərdən ibarət idi. Magellan onları qorxumaq məqsədi ilə Bulaya kəndindəki bir neçə evi yandırır. Anczaq bu addım adalıların qəzəbini dahada artırır. Bu anda aprolalılartın üzərinə xeyli sayda döyüşçü tökülür. Magellan ayağından qılınc zərbəsi alır. Lapu-Lapu döyüşü udur. Ancaq bir çoxları o cümlədən Antonio Piqafetta qayıqlarla qaça bilir. Antonio Piqafettanın sözlərinə görə 3 avropalıdan başqa bir necə xristianlığı qəbul etniş yerlidə öldürülür.  .

Humabon və Zulu hökmdarları döyüşə girməmiş hər şeyi aralıdan izləmişlər. Piqafettanın sözlərinə görə Humabon Lapu-Luya Magelanın meyidi müqavilində çoxlu mal vəd etmişdir. Ancaq Lapu-Lapu meyidi qaytarmamışdır. Döyüşdən sonra hökmdar iştirakçılara bir şənlik təşkil edir. Sonucda isə Xuan Sebastian 1 gəmi ilə səyahəti başa vura bilmişdir.

## Filippin tarixinə təsiri
Hazırda Lapu-Lapu Filippinin millli qəhrəmanı hesab edilir. Üstəli avropalı işğalçılara dirənən ilk şəxs olaraq tanınır. Ancaq onuda qeyd etmək lazımdır ki, o zaman Filippin vahid dövlət olmamışdır. Onun adına bier çox obyektlər adlandırılmışdır. Magellanın öldüyü yerdə məbəd vardır. Bu məbədin qarçısında isə Lapu-Lapuya abidə qoyulmuşdur.

## İstinadlar

## Mənbə
* Reliving the Battle of Mactan
* Battle of Mactan: History and Myth
Səudiyyəlilər

**Səudiyyəlilər** ( — *sa’udi*,  — *sa’udiyyun*) — Səudiyyə Ərəbistanı ərazisində yaşayan ərəb xalqı. Son hesablamalara görə onların ümumi sayı 26 milyon nəfərdir. 50 min səudiyyə ərəbi isə Küveyt ərazisində yaşayır. Səudiyyələliər ərəb dilinin özlərinə məxsus dialektində danışırlar. Onların böyük əksəriyyəti sünnilər, ölkənin şimal-qərbində isə az bir qismi şiələrdir. Səudiyyə Ərəbistanı tam olaraq bir teokratik monarxiyadır. Ölkəni kral idarə edir

## Din
Səudiyyəlilərin böyük qismi müsəlmanlardır. Üstəlik sonuncu haq din olan islam dininin peyğəmbəri Məhəmməd burada anadan olmuşdur. Onların böyük qismi islam dinin sünni məzhəbində etiqad edirlər. Az bir qismi isə şiədir.

## Tarixi
B.e.əminillikdə Səudiyyə Ərəbistanının ərazisini köçəri ərəb tayfaları tutmuşdur. V—VI əsrlərdə isə Mərkəzi Ərəbistan vahid halda birləşdirilmişdir. VII əsrdə islamış doğuşu ilə ərəblər arasında mədəni dirçəliş başlayır. Əməvilər və Abbasilər xilafətləri dönəmində isə onların təsir dairəsi artır.  XVI əsrdən Hicaz Osmanlı dövlətinin tabeliyində olsa da, Cənub-şərqi Ərəbistan və Nəcd ərazisi demək olar ki, müstəqil ərazi olaraq qalırdı.

XIX əsrin əvvəllərində Ərəbistanın böyük qismi Səudların nəslindən olan sələfilər tərəfindən birləşdirilmişdir. Bu dövlət XX əsrin əvvəllərinə qədər mövcud olmuşdur. 1932-ci ildən Səudiyyə Ərəbistanı olaraq tanınır. Səudiyyə nəslinin kralları islam dininin iki əsas mərkəzi olan Məkkə və Mədinənin hamiləri elan edilmişlər.

## Əsas məşğuliyyət
Səudiyyəlilərin böyük əksəriyyəti kənd təsərrüfatı, ticarət vəı neft sənayesi sahələrində çalışırlar. Məhsullar dənli bitkilər, xurma, bağça və bostan bitkiləri, texnoloji bitkilər yetişdirirlər. Burada xına və digər təbii kosmetik vastələr istehsal edilir. Köçəri qəbilələr toxuculuqla yanaşı müxtəlif növ sənətkarlıqla məşğul olurlar - dəri aşılama, zərgərlik, mirvarı taoplama və s. Dəvə yetişdirmə böhranı səbəbiylə köçəri bədəvilər iri və xırda mal-qara yetişdirməyə məcbur olmuşlar.
Neft hasilatı bu gündə ölkədə iqtisadiyyatın sütunlarını təşkil edir. Əgər 1938-cu ildə illik neft hasilatı 0.5 mln barel idisə artıq bu rəqəm XX əsrin 70-ci illərində 2772,7 mln barelə çatdırılmışdır.

## Sosial-iqtisadi institutun əsasları
Əhali hələ də qəbilə ənənələrinə sadiq şəkildə yaşayır. Çoxarvadlılıq qanunidir. Ölkədə heç kimin kral və onun ailəsindən başqa hakimiyyətdə təmsil olunmaq haqqı yoxdur. Üstəlik siyasi partiyalar qadağandır.

## İqtisadiyyat və milli həyat
Yaşayış yerləri müxtəlif formalar və materiallardan ibarətdir. Palçıq qalalar, saraylar memarlıq abidələri kimi qorunur. Köçərilər ənənəvi çadırlarında yaşayırlar.

Qida olaraq qoyun südü, çörək, kofe və çaydan istifadə edirlər.

Poetik və musiqi folkloru baxımından zəngindirlər. Çoxlu sayda milli musiqi alətlərinə sahibdirlər.
## İstinadlar
İordaniyalılar

**İordaniyalılar** — İordaniya ərazisində yaşayan ərəblər. Ölkə əhalisinin əsas hissəsini təşkil edirlər. Ümumi sayları 2 350 000 nəfərdir.

## Yayılması
İordaniyalılar — İordaniya əhalisinin əsas hissəsini təşkil edirlər. Bundan əlavə Küveyt ərazisində də 350 min iordaniyalı yaşayır. Onlar əsdasən neft çıxarılan ərəb ölkələrinə emiqrasiya edirlər.

## Dil
İordaniyalıların böyük əhsəriyyəti Ərəb dilinin siro-livan dialektində danışırlar. Ərəb dili İordaniyanın dövlət dilidir.

## Yaşayış şəraiti
iordaniya ərazisinmin böyük hissəsi alçaq dağlıq ərazilər təşkil edir. Orta yüksəklik 1754 m-dir. Qərbində tekrokin Qxor vadisi yerləşir. üstəlik ölü dənizi və İordan çayının vadisi ölkənin ən dayaz nöqtələrindəndir. İqlimi quru subtropikdir. Yanvar ayının orta temperaturu 8—14&nbsp;°C, iyulda isə 24—30&nbsp;°C təşkil edir. İl ərzində 100 – 700&nbsp;mm yağıntı düşür. Ərazisi əsasən səhra və yarımsəhralardan ibarətdir.

## Etnik tarixi
İordaniya qədimlərdə semit qəbilərəri tərəfindən məskunlaşdırıəlmışdır. VII əsrdə isə Ərəb Xilafətinin tərkibninə keçmişdir. XVI əsrdən.—1918-ci ilə qədər isə Osmalı imperiyasınıın tərkib hissəsi olmuşdur. Birinci Dünya müharibəsindən sonra isə Böyük Britaniyanın Fələstin mandatlığına daxil erdilmişdir. 1921-ci ildə isə Transiordaniya adı ilə manadatlıq təşli edilmişdir.verilmişdir. 1946-cı ildən müstəqil krallıqdır. Birinci İsrail-ərəb münaqişəsi zamanı İordan çayımnın qərb sahili ilə birləşmişdir. 1967-cü ildə isə əırazi İsrail tərəfindən işğal olunmuşdur. İordaniya 1991-ci ildən Yaxın Şərq probleminin həllində tərəf kimi çıxış edir. 1994-cü ildə isə İsraillə imzalanan müqaviləyə görə 1967-ci ildə işğal olunmuş ərtazilərin bir qismi İordaniyaya qaytarılmışdır. İordaniya ərazisində  ilk ərəb dövləti b.e.ə III əsrdə yaranmışdır.

## Təsərrüfat məşğuliyyəti
Əkinçilik — iordaniyalılar əkinçiliyin taxılçılıq, bağçılıq və bostançılıq sahələri ilə məşğul olurlar. Ölkədə, buğda, qarğıdalı,strus meyvəlkəri, üzüm, zeytun, pomidor, badımcan vcə s bitkilər əkilir.

Heyvandarlıq — iordaniyalılar yarımköçəri maldarlıqla da məşğul olurlar. Köçərilər əsasən (sayları 50 mindir) qoyun, keçi və dəvə saxlayırlar.

Sənaye — bir qisim əhali dağ-mədən, neftnasilatı sahələrində çalışır. ölkədə tekstil sahəsidə mövcuddur.

## Ticarət
İordaniya kənd təsərrüfatı ölkəsidir. Dövlət nəzarətində olan əsas sənaye sahələri:Fosfatların çıxarılması və emalı, kağız, tekstil, polad istehsalı. Elektrik istehsalı 4,8 milyard KVt (1993). Dəmir yollarının uzunluğu 677&nbsp;km, avtomobil yolları 7 min km (1994). Dəniz limanı - Akaba. İxraclar: mineral gübrələr, fosfatlar, deterjanlar, tərəvəzlər və meyvələr, əczaçılıq və digər sənaye məhsulları. Əsas xarici ticarət tərəfdaşları: Hindistan, Səudiyyə Ərəbistanı, İraq, İndoneziya, Türkiyə və s. Pul vahidi İordaniya dinarıdır.

## Din
Ölkə əhalisinin 90 % müsəlmandır az bir qismi nsiə xristiandır.

## Mənbə
* İordaniya xəritəsi
* Языки Иордании на Ethnologue: Languages of the World'', 15th edition. SIL International.
İraqlılar

**İraqlılar** (; *Irāqīyūn*) — İraqın yerli əhalisi. Ümumi saylarıə 31 milyon nəfərdir. Onlar həmçinin İran, Suriya, ABŞ və Avropa ölkələrində yaşayırlar. Əsasən Ərəb dilinin müxtəlif dialektləridə və Assuriya dilində danışırlar. Əhalinin 95 % müsəlmandır.

## Tarixi

Tarixən Dəclə və Fərat çayları arasında yerləşən Mesopotamiya adlı ərazidə ilk sivilizasiyalar yaranmışdır. Şumer, Akkad, Babilistan və Assuriya kimi dövlətlər bu ərazidə formalaşmışdır. B.e.ə. VI əsrdən İraq farsların əsarətinə düşür. Bir müddət Əhəmənilər, Makedoniya İmperiyası, Selevkilər, Parfiyalılar, Sasanilər və Ərəb Xilafətinin tərkibində olmuşdur.

Yerli əhalinin dili daima dəyişikliklərə məruz qalmışdır. B.e.ə IV minillikdən b.e.ə XX əsrə qədər burada şumer dili işlədilmişdir. Sonradan b.e.ə XX əsrdən b.e II əsrinə qədər akkad dili işlənmişdir. II- VII əsrlərdə Mesapoaramey dili yayılmışdır. VII əsrdən günümüzə kimi isə dominat dil ərəb dilidir.

## Genetika

Müasir genetik tədqiqatlar onu göstərmişdir ki, müasir iraqlılar qədim mesapotomiya xalqları olan şumer və akkadlarla bağlıdır. Artıq bir neçə minillikdir ki, İraq əhalisi genetik asimiliyasiyaya məruz qalmamışdır.

## Məşğuliyyət

Müasir iraqlıların bu gündə əsas məşğuliyyətlərindən biri kənd təsərrüfatıdır. Burada taxıl, qarğıdalı, palma, pambıq kimi bitkilər əkilir. Mesopotamiyanın cənubunda, səhra və yarımsəhraların yayıldığı ərazilərdə köçəri-maldar tayfalar qoyun, keçi və dəvə saxlayır. Şəhərlərdə sənətkarlıq istehsalı mövcuddur. Kənd təsərrüfatı alətləri, qab istehsalı və toxuculuq inkişaf etdirilir. Neft sənayesi çox inkişaf etmiş və iraqlılarin çoxu bununla məşğuldur.

## Mətbəx
İraqlıların mətbəxi digər Yaxın Şərq xalqlarının mətbəxi ilə eynilik təşkil edir. Xurmadan şirin halva hazırlayırlar. Çay və qəhvə içməyi xoşlayırlar. Bəzi yerlərdə balıq yeməklərinə üstünlük verirlər. Arpa və buğdadan hazırlanmış çörəklər istehlak edilir.

## Din və mədəniyyət

İraqda əhali əsasən İslam bayramlarını qeyd edir. Əhalinin böyük qismi şiələrdir. Onlar əsasən ölkənin cənubunda yayılmışlar. Sünnülər isə ölkənin qərbində və mərkəzi hissəsində üstünlük təşkil edirlər. Xristianlıq isə ölkənin şimalında yayılmışdır. Ancaq xristianlıq ərəblər arasında deyil assuriyalılar arasında üstünlük təşkil edir. 2010-cu illərdə İraqda sünnü və şiələr arasında münaqişələr müşahidə edilmişdir. Folklor nümunələri arasında musiqi və şeirlər daha çox marağa səbəb olur. İslama qədərki bəzi adətlər hələ də saxlanılmışdır.

## İstinadlar
Fərruxnamə

**Fərruxnamə** () — Nəsuh Nəvali tərəfindən XVI əsrdə ərəb dilindən Osmanlı türkcəsinə tərcümə olunan siyasətnamə.

Aristotelin ərəb dilinə tərcümə edilən (*Kitabü’r-riyasəti və 's-siyasi*) İskəndər retorikası () adlı əsərinin Osmanlı türkcəsinə tərcüməsidir.

16 fəsildən və bir əlavədən ibarət olan əsərin 264 səhifəsi var. Əsərdə tez-tez atalar sözlərindən, ifadələrdən istifadə edilib. Proloq və əlavə hissələrində Makedoniyalı İsgəndər barədə məlumat verilib. Digər fəsillərdə müxtəlif ərdəmlərdən bəhs olunub.

Əsər nəsihət verici bir üslubda yazılmışdır. Yazılış tərzi bəzəkli və ağırdır. Ərəb və fars sözlərində çox istifadə edilib. Əsərdə 205 adət deyimi, 10 atalar sözü var.

## İstinadlar
Oya Uysal

**Oya Uysal** () — Türkiyə şairi. Yazıdığı ilk şeir 1968-ci ildə nəşr edilmişdir. doğdu. Yazığı şeirlər Adam Sanat, Milliyet Sanat, Gösteri, Düşler və Yaşasın Edebiyat jurnallarında da nəşr edilmişdir. Hal-hazırda şeirləri Kitap-lık, Varlık və Yasakmeyve jurnallarında nəşr olunur.

Gənclik dövründə beş kitab nəşr etdikdən sonra 1980-ci illərin ikinci yarısında şeir yazmağa ara verən şair, *Uçuruma Düşen Nehir* (1997) əsəri ilə Ceyhun Atuf Kansu şeir mükafatına, *Mevsimini Kaybetmiş Rüzgâr* əsəri ilə 1999 Camal Süreya şeir mükafatına layiq görülmüşdür.

2003-cü ildə nəşr olunan *Günaydın Sevgili Gece* əsərindən sonra 2008-ci ildə *Kimselerin Akşamı*, 2012-ci ildə *Uzak Olan Sendin*, 2014-cü ildə isə *Siyah Zaten bir Gecelik* adlı şeir kitabı nəşr olunmuşdur.

## Əsərləri
### Şeir
* Mevsimini Kaybetmiş Rüzgâr (2001)
* Uçuruma Düşen Nehir (2002)
* Günaydın Sevgili Gece (2003)
* Kimselerin Akşamı (2008)
* Uzak Olan Sendin (2012)
* Siyah Saten Bir Gecelik (2014)

## Mükafatlar
* Ceyhun Atuf Kansu şeir mükafatı, 1997 (*Uçuruma Düşen Nehir*)
* Camal Süreya şeir mükafatı (sənəd), 1999 (*Mevsimini Kaybetmiş Rüzgâr*)
* Nəcatigil şeir mükafatı, 2013 (*Uzak Olan Sendin*)

## İstinadlar
Marina Anisina

**Marina Vyaçeslavovna Anisina** (;  30 avqust 1975, Moskva, Sovet İttifaqı) — rus əsilli Fransa buzüstü rəqs üzrə xanım fiqurçusu. Marina Anisina, Qvendal Peyzera ilə birgə 1998-ci ildə baş tutan XVIII Qış Olimpiya Oyunlarında bürünc medal, 2002-ci ildə baş tutan XIX Qış Olimpiya Oyunlarında isə qızıl medal qazanıb. Anisina və Peyzera cütlüyü həm də 2000-ci ildə Dünya Çempionatının, 2000 və 2002-ci illərdə isə Avropa Çempionatının qalibi olub.

Marina Anisina 1998-ci ildə Fransanın Xidmətlərə görə ordeninin Kavaler dərəcəsi ilə, 2003-cü ildə isə Fəxri Legion ordeninin Kavaler dərəcəsi ilə təltif edilib.

## Həyatı
Marina Anisina

## Karyerası
## Uğurları

## İstinadlar
Bri Larson

**Brianna Sidoni Desanye** (; ) — ABŞ aktrisası. Karyerasının əvvəllərində komediya janrındakı filmlərdə köməkçi rollarda oynasa da sonralar müstəqil və blokbaster filmlərdədə uğurla çıxış edərək "BAFTA", "Qızıl Qlobus" və "Oskar" kimi mükafatlara layiq görülmüşdür.

Kaliforniyanın Sakramento şəhərində anadan olan Larson evdə təhsil alıb. Altı yaşında o, Amerika Konservatoriyasının Teatrında təhsil proqramına qəbul edilən ən gənc tələbə olub. Tezliklə Los-Ancelesə köçüb və 1998-ci ildə "*The Tonight Show with Jay Leno*" adlı komediya sketçində aktyorluq karyerasına başlayıb. 2001-ci ildə "*Raising Dad*" adlı adi bir sitkomunda rol alıb və həmin il qısa musiqi təhsili alıb. 2005-ci ildə "Finally Out of P.E." albomunu buraxıb. Daha sonra Larson "*Hoot*", "*Scott Pilgrim vs the World"* və "*21 Jump Street"* filmərində, həmçinin "*United States of Tara*" televiziya seriyasında çəkilib. 

Onun uğuru 2013-cü ildə müstəqil film "*Short Term 12*" ilə daha da artıb. Elə həmin il "*The Spectacular Now*" adlı başqa bir filmdə oynayıb. O, 2015-ci ildə "*Trainwreck*" komediya filmində köməkçi rolda çəkilib. Larson "*Room*" filmindəki performansına görə "Oskar" mükafatına layiq görülüb. 2017-ci ildə o, yüksək büdcəli "*Kong: Skull Island*" macəra filmində fotojurnalist olaraq rol aldı. Larson 2019-cu ildə "*[[Kapitan Marvel (film)|Kapitan Marvel]]*" filmində baş rolda çəkildi.

O, 2017-ci ildə "*[[Unikorn mağazası]]*" filmi ilə rejissorluq debütünü etdi. Larson həmçinin cinsi zorakılıq qurbanlarını müdafiə edir və siyasi məsələlərdə fəal şəkildə çıxışlar edir.

## Həyatı
Brianna Sidoni Desanye 1 oktyabr 1989-cu ildə Kaliforniyanın paytaxtı Sakramento şəhərində anadan olub. Onun Milein adlı bacısı var. Onun atası fransız soyundan gəlir. O, Fransa və ABŞ vətəndaşıdır. Larsonun ana dili fransız dili olub. O, təhsilini əsasən evdə alıb. Yay aylarında dostları ilə birlikdə öz evində filmlərini çəkirdi. Altı yaşında ikən aktrisa olmaqla maraqlandı və sonra "yaradıcılıq hər zaman mənim içimdə olan bir şey idi" dedi. Elə həmim il o, San-Fransiskodaki Amerika Konservatoriyası Teatrında təhsil proqramı üçün seçildi, burada ən gənc tələbə oldu.

## Filmoqrafiya

## İstinadlar
Shimizu Corporation

— memarlıq və mülki inşaat üzrə ixtisaslaşmış korporasiya. Şirkət  layihələşdirmə və konsaltinq, inkişaf və maliyyələşdirmə, dizayn, obyekt menecmenti, mütəmadi təmir, yenidənqurma, mühəndislik və texnologiya, eləcə də araşdırma və istehsal xidmətlərini göstərir.

Şirkətin adının Şizuoka prefekturasında yerləşən Şimizu ilə heç bir əlaqəsi yoxdur. Şirkət təsisçisi Kisuke Şimizunun soyadını daşıyır. O, 1783-cü ildə Etçu vilayətinin (indiki Toyama) Ohane kəndində anadan olmuşdur. Kisuke Şimizu şirkəti 1804-cü ildə Edo şəhərində (indiki Tokio) təsis edilmişdir. Şirkətin Asiya, Avropa, Şimali Amerika, Orta Şərq və Afrikaya qədər uzanan bir şəbəkəsi var.

## Tanınmış işləri
* Yoyoqi Milli Gimnaziyası 
* Tokio körfəzi su xətti
* Bay Çay körpüsü
* Sinqapur Çanqi aeroportu üçüncü terminalı
* JR Hakata şəhəri
* İkinci Malayziya–Sinqapur körpüsü
* Bin körpüsü
* Haneda aeroportunun "D" uçuş zolağı
* Mode Gakuen Cocoon Tower

## Meqalayihə konsepsiyaları
*Lunar Solar Elektrik Generatoru – Luna üzüyü
*TRY2025 The Environmental Island – Green Float (botanik şəhər
*Shimizu Meqaşəhər Piramidası
*Kosmos oteli
*Ay bazaları
*Ocean Spiral (sualtı şəhər)

## İstinadlar

## Xarici keçidlər

*
Omanlılar

**Omanlılar** () — Oman Sultanlığı ərazisində yaşayan ərəb xalqı, Oman vətəndaşları. Omanlılar hal-hazırda Oman olaraq bilinən ərazidə min illərdir ki, yaşayırlar. VIII əsrdə Maskat şəhərində tacirlər və hakimlər arasında formalaşan ittifaq şəhəri İran körfəzinin ən böyük limanlarından birinə çevirmişdir. Omanlılar etnik baxımdan müxtəlifdirlər. Onların əksəriyyəti ərəb mənşəli olsa da, onlar arasında çoxlu bəluclar, lurlar, farslar var. Omanda Pakistan, Hindistan və Şri-Lankadan gəlmə şəxslər də yaşayır.

Omanlıların Omanın ümumi əhalisinin əksəriyyətini təşkil edir. Bir milyon yarımdan çox omanlı Orta Şərqin digər bölgələrində və Suahili sahili ərazisində yaşayır.

## Din
Demək olar ki, omanlıların əksəriyyəti müsəlmandır, fəqət onlar İslamın üç fərqli məzhəbinə bölünürlər – ibadilər (Omanın dövlət dini), sünnilər və şiələr. Omanlıların əksəriyyətidi ibadidir. Onlar əsasən Omanın dağlıq regionlarında yaşayırlar. Sünnilər ölkənin sahillərində yaşayırlar. Omanın bir neçə minlik şiə əhalisi Muskat və Sohar şəhərlərində yaşayırlar.

## İqtisadiyyat
Əksər omanlılar kəndlərdə, qəsəbələrdə və şəhərlərdə yaşayırlar. Onların həyat tərzində fərqli-fərqli peşələr, güclü ailədaxili əlaqə və münasib qadın hüquqları var. Onlar qonaqpərvər hesab edilirlər. Onların əksəriyyəti köhnə ağ rəngli evlərdə qalır, dövlət işçisi, fəhlə, tacir və dənizçi olaraq işləyirlər. Onların bir hissəsi neft sənayesində işləyir. 1970-ci ildə Omanın yeni sultanı ölkənin müasirləşmə prosesini sürətləndirmək üçün bir neçə inkişaf proqramı yaratmışdır. Bunlara neft sənayesinin inkişafı, yeni yolların çəkilməsi, yeni xəstəxanaların və məktəblərin tikilməsi və yetkinlər üçün savadlılıq proqramlarının hazırlanması aiddir.

### Kənd təsərrüfatı
Omanlıların əksəriyyəti ferma kəndlərində yaşayır. Bu kəndlər Omanın məhsular vadilərində və ya şərq sahillərində yerləşir. Vadilərdə yerləşən ferma kəndlərində meyvələr və buğdalar, sahilyanı ərazilərdə yerləşən ferma kəndləri isə daha çox balıqçılıqla məşğul olurlar. Kənd evləri adətən betondan, kərpicdən və ya taxtadan hazırlanır. Şəhərətrafı ərazilərdə kişilər ağ xalatlar, çalmalar geyinirlər.

## Cəmiyyət
Omanlıların ailə strukturu müasirdir. Onların cəmiyyəti patriarxal və kişi dominantlıdır.

## Suahili sahili
Suahili sahilində omanlıların yaşaması Nəbhanilər dövründə başlamışdır. Oman imamı I Saif ibn Sultan XI əsrdə portuqaliyalıları Mombasada məğlub etdikdən sonra Zənzibar Omanın xarici mülklərindən birinə çevrilmişdir. Xeyli sayda omanlı Suahili sahilinə köçmüşdür. 1832-ci ildə Oman sultanı Səid ibn Sultan öz sarayını Zənzibara köçürəndən sonra regiondakı omanlıların sayı qat-qat artmışdır. Region omanlılar üçün iqtisadi fürsət idi. Regiona köçən omanlılar iqtisadi uğur yaşayırdılar. XX əsrin ortalarında omanlılar Zənzibara köçməyi buraxdılar. Bunun səbəbi 1964-cü ildə baş verən Zənzibar inqilabı idi. Oman-əsilli Zənzibar sultanı Cəmşid ibn Abdulla devrilmiş və minlərlə omanlı qətlə yetirilmişdi. İnqilabdan sonra omanlıların çoxu Zanzibarı tərk etdi. Onların çoxu Omana geri qayıtmış, digərləri isə Suahili sahili ərazisində qalmışdır.

## İstinadlar
Rəbab

**Rəbab** (, həmçinin *rebab*, *rebap*, *rəbap* və *rəbabə*) və ya **Cəvzə** (, həmçinin *cuza*) — Ərəbistanda yaranmış, müsəlman karvanları ilə Şimali Afrikada, Orta Şərqdə və Avropanın bəzi hissələrində yayılmış simli musiqi aləti. Rəbab təxminən XII əsrdə yaradılmışdır. Alətin alt hissəsində onu yerə qoymaq üçün iti bir çıxıntı olur. Buna baxmayaraq, rübab kimi iti çıxıntısı olmayan variasiyalar da var.

Alətin Bizans lirası və Krit lirasına kimi armudabənzər variasiyaları da mövcuddur. Krit lirası XI əsrdə Qərbi Avropaya yayılmış və rebek adını almışdır. Rekonkistadan əvvəl – müsəlmanların Əndəlüsü idarə etdiyi dövrdə alət İspaniya və Portuqaliyada məşhurlaşmışdır.

Rəbab insan səsinə bənzər bir tona malik olduğuna görə dəyərli hesab olunur, lakin məhdudi səs tembrinə malikdir (oktavdan bir az yuxarı). Ərəb dünyasında rəbab yerinə daha çox skripka və kamançadan istifadə edilir. Alətin İraqda yayılmış variantı (cəvzə) dörd simlidir.

## Hazırlanması
[thumb|Rəbab ifa edən bir [bədəvilər|bədəvi (İkinci Dünya müharibəsi dövrü)]]
Rəbabdan yayıldığı mühitdən asılı olaraq müxtəlif musiqi ansambllarında və janrlarında istifadə edilir. Həmçinin, alət müxtəlif regionlarda müxtəlif şəkildə hazırlanır və ifa olunur. İranda hazırlanan rəbab viola da qamba kimi nəhəng olur. Qərbə getdikcə rəbab daha kiçik və yüksək tembrli olur. Alətin bədəni Yavada olduğu kimi mürəkkəb və ya Misirdə olduğu kimi sadə ola bilər.

## Yayılması
### Orta Şərq
Rəbab bədəvi musiqisinin və ənənəvi İraq musiqisinin ayrılmaz bir parçasıdır. İran və Azərbaycan musiqi aləti olan kamança da struktur və formasına görə rəbaba çox oxşayır. Regionun tanınmış rəbabçalanları arasında Həsən Əğzar Çənani, Əziz Həravi, Məhəmməd Ömər, Hümayun Saxi və Davudxan Sədozay var.

### Mərkəzi, Şimali və Şərqi Asiya
[thumb|left|[Kancen Paneran Haryo Notoporoco — məşhur İndoneziya rəbabçalanı.]]
Rəbabın iti çıxıntısı olan variasiyaları çoxlu Asiya xalqları tərəfindən istifadə olunur. Bunlara Çinin huçin, Monqolustanın xuçir və morinxur, Koreyanın hegum, Qazaxıstanın qobız, Qırğızıstanın qılqıyaq, Tuvanın bızançı, Yaponiyanın kokyu və digərləri aiddir. Bu musiqi alətləri ilə adətən ənənəvi xalq melodiyaları ifa olunur, fəqət son illərdə klassik, caz və rok musiqilərində də ifa olunur.

### Cənub-şərqi Asiya
Rəbab İndoneziyanın qamelan ənənəvi musiqi ansamblında mühüm rol oynayır. Hər ansamblda iki fərqli alət olur – peloq və slendro. Onlardan heç vaxt bir yerdə istifadə olunmur. Ansamblda rəbabdan istifadədə məhdudiyyət yoxdur və istənilən zaman ifa oluna bilər. Rəbab ansamblın parçası olanda adətən buka hissəsində istifadə olunur.

## İstinadlar

## Xarici keçidlər

*Türkiyə rəbabçalanı İbrahim Mətin Uğur 
*Nay-Nava – *İran musiqi alətləri ensiklopediyası*
*Rəbab – *fiddlingaround.co.uk* saytında 
*Rəbab – *chandrakantha.com* saytında 
*Ərəb rəbəbəsi fotoqalereyası – *nilecommerce.net* saytında 
*Rəbab  – *nuke.liuteriaetnica.it* saytında
Çin–Nepal münasibətləri

**Çin–Nepal münasibətləri** — Çin Xalq Respublikası və Nepal arasındakı mövcud ikitərəfli münasibətlər. İki ölkə arasında dövlət sərhəddinin uzunluğu 1236&nbsp;km təşkil edir.

## Nepal, Tibet və Çin
XVIII əsrdə Çinlə (Tzin sülaləsi) Nepal arasında Tibetə sahiblənmək uğrunda mübarizə gedirdi. Tibet-Nepal müharibəsindən sonra Nepal hökmdarı bir daha Tibetin sərdəddini keçməyəcəyini bildirmiş və Çindən vassal asıllığına girdiyini bəyan etmişdir. Bacın ödənilməsinə 1911-ci ildə Çində baş vermiş inqilaba qədər davam edilmişdir. Çin İngilis-Nerpal müharibəsində Nepalı dəstəkləmişdir. 1816-cı ildə Suqaul anlaşmasına görə Nepal Sukkin, Kumaon, Qarxval əraziklərini Ost-Hind şirkətinə güzəştə getmiş və Katmanduda ingilis rezidensiyası təşkil olunmuşdur. Nepalın bütün xarici siyasəti imngilislərə həvalə olunur. 1855-ci ildə İkinci Tibet-Nepal müharibəsi başlayır. Ancaq hərbi əməliyyatlar Çinin müdaxiləsi ilə tezliklə bitir. Nepal Tibeti Çinin tərkibində xüsussi statuslu ərazi kimi tanıyır. 1908-coi ildə Nepal ingilislərin Tibetə hücumunu dəstəkləyirlər.

## Diplomatik əlaqələr
1950-ci ildə Çin xalq-azadlıq ordusu Çamdsos əməliyyatı ilə Tibeti ələ keçirir. Bundan sonra Nepal təhlükəsizlik və ərazi bütövlüyünü təmin etməkdən ötrü həyəcan keçirir. Çin nepallı zəvvarların Tibetə girişinə qadağa qoyur. Bununlada Tibetlə Nepalın əlaqəsini kəsməyi düşünür. Üstəlik Nepal Kommunist partiyasını dəstəkləyir.Bu partiya ölkədə quruluşun dəyişdirilməsinə can atırdı. 1950-ci ildə Hindistan-Nepal arasında dostluq və sülh haqqında müqavilə imzalanır. Hinsistanla əlaqələr inkişafa doğru gedir. Ancaq yerli əhali bunu Nepalın suverenliyinə təhlükə hesab edir. 1955-ci ildə isə Nepalla Çin arasında diplomatik əlaqələr qurulur. 1960-cı ildə isə ilk səfirlər təyin edilir. 1956-cı ildə Nepal Tibetio Çinin ərazisi olaraq qəbul edir.1960-cı ildə Çinlə nepal arasında yaşayış məntəqələrinin sərhədləri və ayrıca sülh və dostluq haqqında anlaşma imzalyırlar. 1961-ci ildə Nepal və Çin Katmandu və Tibeti birləşdirəcək yolun tikintisi haqqında müqaviləni imzalayırlar. Nepal Çin-Hindistan sərhəd müharibəsi zamanı neytral mövqe tutur.

## İqtisadi və strateji əlaqələr
1970-ci illərdə nepal kralı Birendra Nepalı Çin və Hindistan arasında «sülh sonası» adlandırmışdır. 1980-ci illərdəÇin istehsalı silahların Nepala tədarükü Hindistanla imzalanmış müqaviləyə zidd olmuşdur. Bundan sonra ABŞ, Böyük Britaniya və Hindistan kral Qyanendraya silah satışına qadağa qoymuşdur. 2008-ci ildə Nepalda ümümxalq seçkilərindən sonra hökumət Hindistanla imzalanmış 1950-cil anlaşmasından imtina etdiyini bildirmişdir. görünür bunda Çinlə olan əlaqələrində öz təsiri vardır. 2007-08-ci illərdə Çin Lhasadan Janqmu sərhəd şərərinə kimi yolun tikintisinə başlamışdır. Bu Layihə Nepalı Çinin dəmir yolu ilə birləşdirəcəkdir.

## İnsan alveri
Çin nepallı qızların cinsi ticarətində inkişaf edən bir mərkəzdir. Çinlə Nepal arasında azad sərhəd siyasəti nepallı qadın və qızların çinli kişilərə həyat yoldaşı və faişəlik məqsədi ilə satılmasına səbəb olmuşdur.

## İstinadlar
İvelin

**İvelin** () — Fransanın şimali mərkəzində yerləşən, İl-de-Frans regionun departamentlərindən biri. Sıra nömrəsi — 76 .İnzibati mərkəzi — Versal. Əhalisi — 1 435 448 nəfər (departamentlər arasında 9-cu yer, 2010-cu ilin məlumatları).
## Coğrafiyası
Sahəsi — 2284&nbsp;km². Departamentin ərazisində Sena çayı axır.

Departamentə  4 rayon, 39 kanton və 262 kommun daxildir.

## Tarixi
İvelin — 1968-ci ildə Sena və Uaza ləğv edilmiş departamentlərin ərazisində yaradılmışdır.
## Qalereya

Fayl:Versailles chateau.jpg|
Fayl:The Grand Trianon Castle in Summer.JPG|
Fayl:Le hameau de la Reine (Versailles) (8040177482).jpg|
Fayl:Venus of Brassempouy.jpg|
Fayl:Jumeauville lavoir01.jpg|

## Xarici keçidlər
* Préfecture
* Conseil général
* Archives départementales — Conseil général
Dö-Sevr

**Dö-Sevr** (, hərfən — «iki Sevra») — Fransanın qərbində yerləşən, Yeni Akvitaniya regionun departamentlərindən biri. Sıra nömrəsi — 79. İnzibati mərkəzi — Niort. Əhalisi — 380.569 nəfərdir (departamentlər arasında 65-ci yer, 2010-cu ilin məlumatları).
## Coğrafiyası
Ərazisi — 5999&nbsp;km². Departamentin ərazisində Sevr-Nantez və Sevr-Nyortez  çayları axır.

Departamentə 3 rayon, 33 kanton və 307 kommuna daxildir.
## Tarixi
Dö-Sevr — 1790-ci ilin mart ayında Böyük Fransa İnqilabı zamanı yaradılan departamentlərdən biridir. Keçmiş Puatu əyalətinin ərazisində yerləşir. 
## Qalereya

Fayl:Panorama Niort.jpg|Niort
Fayl:Parthenay Citadel from Saint-Paul Bridge 2.jpg|
Fayl:Thouars - Hotel de Ville 02.jpg|
Fayl:Bressuire (13).JPG|
Fayl:Coulon-Eglise.jpg|


## Xarici keçidlər
* Préfecture
* Conseil général des Deux-Sèvres
* Ville de Thouars
* Le portail du Pays Thouarsais
* Le portail du tourisme en Deux-Sèvres avec plein de bons plans
Əbdülqadir Sevən

**Əbdülqadir Sevən** (d. 1891, Selanik - 16.02.1971) — Türk əsgəri.

## Hərbi fəaliyyəti
1911-ci ildə Hərbi məktəbi bitirdikdən sonra süvari leytenant rütbəsi ilə məzun oldu. 1926-cı ildə Hərbi Akademiyanı qərargah zabiti rütbəsi ilə bitirdi. 1942-ci ildə bir briqadir oldu. Briqadir rütbəsi ilə 12-ci diviziya komandiri və 1-ci süvari diviziyasının komandiri vəzifəsində çalışmışdır.

1944-cü ildə general-mayor oldu. General-mayor rütbəsi ilə 1-ci süvari diviziyasının komandiri, 1-ci piyada diviziyasının komandiri və 2-ci süvari diviziyasının komandiri kimi xidmət göstərmişdir.

1948-ci ildə general-leytenant rütbəsinə yüksəldi. General-leytenant rütbəsi ilə 10-cu korpusun komandiri, 9-cu korpusun komandiri, 7-ci korpusun komandiri, 5-ci  korpusun komandiri və 3-cü korpusun komandiri oldu. 1952-ci ildə ordu generalı rütbəsinə yüksəldi. Ordu generalı rütbəsi ilə 2-ci ordu komandiri, Quru Qoşunları Komandir köməkçisi və Ali Hərbi Şuranın üzvü seçildi.

## Təqaüdə çıxması
14 İyul 1956-cı ildə təqaüdə çıxdı. İtaliya-Osmanlı müharibəsində, Balkan müharibələrində, Birinci Dünya müharibəsində və Türkiyə İstiqlaliyyət müharibəsində iştirak etmişdir.

## Həmçinin bax
* İtaliya-Osmanlı müharibəsi
* Balkan müharibələri 
* Birinci Dünya müharibəsi
* Türkiyə İstiqlaliyyət müharibəsi

## İstinadlar